  Майя Бывальцева 8-тӥ толсуре «Лэсьтэмын Удмуртиын» («Сделано в Удмуртии») форумын 2022-тӥ арлы ужрад туризмъя дырпусэн онлайн-тодматон ортчоз. Отчы 12 валтӥсь ужрадъёс пырозы – арлэн котькуд вакытэзлы быдэн куинь. Со сярысь улосвыл тӧролэн но кивалтэтлэн пресс-службазы ивортӥз. Дырпусэз кылдытонлэн валтӥсь ужпумез – пуш но лыктон туризмез азинтон, Удмуртиын ортчись ужрадъёс сярысь тросгес веран. Вуоно арын элькунын тросэзлы тодмо ужрадъёс – Искусствоосъя «П. И. Чайковскийлэн вордскем шаераз» фестиваль (0+), «Пельняньлэн дунневыл нуналэз» фестиваль (0+), озьы ик выльёсыз радъяськозы. Ваньмыз соос isit Udmurtia порталын но ӵектослэн мерлыко вотэсъёсысь огинъёсаз шараямын луозы. Тодматон ужрадэ 500-лэсь трос адями пыриськоз шуыса чаклало. Со пӧлын Росси улосвылъёсын туризмен вырисьёс, федерал экспертъёс, тӧрлык ёзэсъёслэн ыстэм муртъёссы, туроператоръёс. Ватсалом, «Лэсьтэмын Удмуртиын» ужбергатон форум 6-10 толсуре онлайн амалэн ортчоз. Валтӥсез тема – «Тренды, которые объединяют мир».  Тегъёс: Туризм Ижкар Удмуртия Удмуртиысьтуризм  